Բանոու մորաքույրը խիստ նայեց Աղուլու Բեյին: Նա գլխաշորը հանելով՝ իր հին տեղն անցավ: Դեմքը քիչ առաջվա արտահայտությունը ստացավ, երևակայական երկխոսության երկրորդ խոսակցին պատկերացնելուն պատրաստվեց: Երկրորդ խոսակցին նմանակելու համար մնացած չամիչները մի վայրկյանում օդում դասավորելով՝ վզնոց ու թևնոց սարքեց: Դրանք կախելով՝ ժպտաց: Հիմա դժվար չէր հասկանալ թե ում է նմանակում: Ասյայի ոճն անմիջապես երևաց: